Golders Green

Golders Green er et sted i Barnet i London. Det er først og fremst et handleområde omkring Golders Green Road. Selv om bosetningen går tilbake til 1700-tallet, er Golders Green i all vesentlighet en moderne forstadsutvikling. Det er lokalisert rundt 8,5 km nordvest for Charing Cross og er sentrert i krysset av veiene Golders Green Road og Finchley Road.

Kollektivtransporten ivaretas av Golders Green undergrunnsstasjon, en lokalbusstasjon og en bussterminal for langdistanseruter.

Siden begynnelsen av 1900-tallet har det vært et sterkt jødisk miljø i Golders Green. Dette har resultert i flere kosherbutikker og -restauranter, samt spesielle boliger for unge jøder i etableringsfasen. Dunstan Road synagoge ble åpnet i 1922, og siden har flere andre fulgt. Under vinterfestivalen hanukká tennes et lys i en niarmet lysestake, en hanukkiá, hver kveld. Lee, Murray (11. september 2016): «History Of Jews In Golders Green», Jewish Press

Stedsnavnet Golders kommer fra familienavnet Godyere som bodde i området og Green henspiller på godsets landområde som leilendingene hadde sine boliger på. Weinreb, Ben (2008): The London Encyclopaedia (3. utg.), ISBN 978-1-4050-4924-5, s. 328–329

 Referanser 

 Eksterne lenker 

Kategori:Steder i Barnet